./data/phi0474/phi012/phi0474.phi012.perseus-lat2.xml
M. Tullius Cicero
quod				utinam, Quirites, ego id aut primus aut solus ex hac re publica sustulissem! utinam				hoc, quod ille crimen esse volt, proprium testimonium meae laudis esset 					quid enim optari potest quod ego mallem quam me in consulatu meo				carnificem de foro, crucem de campo sustulisse? sed ista laus primum est				maiorum nostrorum, Quirites, qui expulsis regibus nullum in libero populo vestigium				crudelitatis regiae retinuerunt, deinde multorum virorum fortium qui vestram				libertatem non acerbitate suppliciorum infestam sed lenitate legum munitam esse				voluerunt